یارالار سینوْندا قارداش، گۆل-ی-گۆلسیتانه بنزهر
آغارێب منیمده زۆلفۆم، چمن-ی-خزانه بنزهر
نئجه شرح ائدیم برادر باشێمێن مصیبتیندهن
کی گؤرۆندۆ بیر نمونه بشرین قیامتیندهن
نئچه ساعتین ایچینده، غم-وْ-جور شدّتیندهن
باجۇوۇن رشیده قدّی، اگیلیب کمانه بنزهر
نئجه زینبۇن ریضادێر، سنی یاندێرا حرارت
بیلیسهن کی سایهبانه، یوْخ الیمده ایستطاعت
بۇ مکاندا دود-ی-آهیم، ائلهییر منه حمایت
کسر ایستینین قاباغێن، سنه سایهبانه بنزهر
بۇ جنازهلر کی باشسێز تؤکۆلۆبدۆ ریگزاره
نه جلالیلهن سالێبلار، سنی دورهدهن حیصاره
اوْلارێن باشێ جیداده، دۆزۆلۆبدۆ چون سیتاره
وَسَطینده قانلێ باشۇن منه آسمانه بنزهر
سن اۇشاق ایدون، اؤپهردی اۆرهگۆن بابام پیمبر
بۇ یئره دییهردی بیر گۆن دَیهجک یارا مکرّر
گؤرۆرهم دگیب کئچیب اوْخ، سوْرا سانجێلێبدێ خنجر
بۇ یارا بابام محمّد، دئدیگی نیشانه بنزهر
جیگروندا وار حسین جان، علی اکبرین یاراسێ
اۆرهگۆن قانێلا سیراب، اوْلۇر هز زامان بناسی{؟}
دۆشهجَکدی شرق-وْ-غریه، اوْ یارانێن انجلاسی
تر-وْ-تازه دیر همیشه، گۆل-ی-ارغوانه بنزهر
اوْ زامان گؤرهنده شئمرین قانا خنجری بوْیانمێش
حَرمون، باجۇن، کنیزون، باشۇوا گلیب دوْلانمێش
قاچا-قاچدا بۇ مکانه اوْ قدهر آیاق توْخانمێش
کی کنار-ی-قتلگاهون، ره-ی-کاروانه بنزهر
بالاجا قێزۇن رقیّه، اوْ عزیزه نازدانه
دوْلانێبدێ آت دؤشۆنده، اۆرهگی دؤنۆبدۆ قانه
یۆزۆنه دَگیبدی سیلی، باشێ اۆسته تازیانه
سارالێب سوْلۇبدۇ رنگی، ساری زعفرانه بنزهر
سن ای آفتاب-ی-عزّت، ائله نئیزهدهن نیظاره
نئجه گؤره بیزه اێشێق گۆن، گئجه تک اوْلۇبدۇ قاره
هامێ اَختَران-ی-عصمت، دۆزۆلۆبدۆ بیر قطاره
ره-ی-قبلهنین دلیلی، صف-ی-کهکشانه بنزهر
اۆرهگیم باشێن آلاندا، غم-وْ-محنتون سحابی {بۇلۇد}
اوْ بیلیر عزالیام من، یۆزۆمه سپهر گۆلابی
تؤکۆلۆر سرشگ-ی-چشمیم، یئره ایسلادێر ترابی
گؤزۆمۆن یاشێ آخاندا، مژه ناودانه بنزهر
گزهرهم بۇ گۆلسیتاندا، گلهنی صفالی گؤررهم
آچێلان گۆلۆن ایچینده، دۆزۆلهن تیکانی دررهم
قطرات-ی-اشگیم ایله گۆله؛ گۆلشهنه سۇ وئررهم
گؤرهسن وفالی زینب، نئجه باغبانه بنزهر
دل-ی-یحیوی ده دائم اوْلۇ جیلوهگر بۇ نیّت
گینه بیر گئجه جمالون یۇخۇدا ائده زیارت
بیلیسهن کی آشیانی نه قدهر تاپار شرافت
دوْلانۇر سرای-ی-مئسکین، اوْ گئجه جنانه بنزهر
شاعر یحیوی
- چهارشنبه
- 24
- آذر
- 1389
- ساعت
- 11:55
- نوشته شده توسط
- سعيد رضايي
azb_Arab pes_Arab pes_Arab azb_Arab azb_Arab azb_Arab prs_Arab azb_Arab pes_Arab azb_Arab azb_Arab azb_Arab prs_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab prs_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab pes_Arab unk azb_Arab unk ace_Arab unk prs_Arab pbt_Arab